辭輦行
作者：鮑溶
朝代：唐

paragraphs: 漢家代久淳風薄，帝重微行極荒樂。
青娥三千奉一人，班女不以色事君。
朝停玉輦詔同載，三十六宮皆眄睞。
不驚六馬緩天儀，從容鳴環前致辭。
君恩如海深難竭，妾命如絲輕易絕。
願陪阿[母]同小星，敢使太陽齊萬物。
周末幽王不可宗，妾聞上聖遺休風。
五更三老待白日，八十一女居深宮。
願將輦內有餘席，迴賜忠臣妾恩澤。